Sellest noorsoost loodi noil päivil terve rida legende, mida süüdistustena korrati ja mida veel nüüdki kordamast ei väsita. Teda nimetati aatevaeseks, - sest et tal teistsugused aated olid kui vanemal põlvel. Teda nimetati pessimistlikuks, - sest et ta vanema põlve eluväärtustega rahul ei olnud. Ja teda nimetati  elujõuetuks, - sest et ei nähtud, missuguse jõurikkuse see põlv enese, oma hinge, oma mina ümberloomiseks kulutas. Ja kuidas olekski seda võinud näha kultuurivilister!